Διαγωνισμός Νέων Μουσικών Eurovision 2018

Ο Διαγωνισμός Νέων Μουσικών Eurovision 2018 ήταν ο 19ος Διαγωνισμός Νέων Μουσικών Eurovision. Διεξήχθη στο Ηνωμένο Βασίλειο για πρώτη φορά μετά την διεξαγωγή του πρώτου διαγωνισμού, το 1982. Ο διαγωνισμός ήταν μια συμπαραγωγή της Ευρωπαϊκής Ραδιοτηλεοπτικής Ένωσης (EBU), του Διεθνούς Φεστιβάλ Εδιμβούργου και της Βρετανικής Εταιρίας Μεταδόσεων (BBC). Μουσικοί από δεκαοκτώ χώρες συμμετείχαν στον διαγωνισμό, με την Αλβανία να κάνει την πρώτη της εμφάνιση μαζί με άλλες επτά χώρες που επιστρέφουν και την Αυστρία να αποχωρεί για πρώτη φορά από τον διαγωνισμό.

Ο τελικός πραγματοποιήθηκε στο Usher Hall στις 23 Αυγούστου 2018, με τη Συμφωνική Ορχήστρα του BBC Σκωτίας υπό τη διεύθυνση του μαέστρου και αρχιμουσικού Thomas Dausgaard. Η παραγωγή έγινε από τα BBC Studios για το BBC Σκωτία με παρουσιαστές τον Petroc Trelawny και την Josie d'Arby.

 Τοποθεσία 

Το Usher Hall, ο χώρος διεξαγωγής του τελικού, είναι χώρος συναυλιών που βρίσκεται στην οδό Lothian, στο δυτικό Εδιμβούργο, στη Σκωτία. Στο Usher Hall έχουν φιλοξενηθεί συναυλίες και εκδηλώσεις από την κατασκευή του το 1914 και έχει χωρητικότητα 2.900 θεατών στην πρόσφατα ανακαινισμένη κεντρική αίθουσά του, η οποία είναι ιδιαίτερα αγαπητή από τους καλλιτέχνες λόγω της ακουστικής που διαθέτει. Δεξιά του Usher Hall βρίσκεται το Βασιλικό Θέατρο Lyceum, ενώ αριστερά βρίσκεται το Θέατρο Traverse. Το Usher Hall έχει χαρακτηριστεί ως Κατηγορία Α όσον αφορά την κατάσταση του κτιρίου.

Το Usher Hall φιλοξένησε τον Διαγωνισμό Τραγουδιού Eurovision 1972 καθώς το Μονακό, που είχε νικήσει την προηγούμενη χρονιά, αδυνατούσε να παρέχει έναν κατάλληλο χώρο διεξαγωγής. Η τελευταία φορά που το Ηνωμένο Βασίλειο φιλοξένησε έναν Διαγωνισμό Eurovision ήταν το 2008, όταν φιλοξένησε τον Διαγωνισμό Χορού Eurovision στη Γλασκώβη.

 Διαδικασία επιλογής 
Σύμφωνα με δήλωση του προηγούμενου εκτελεστικού επόπτη του Διαγωνισμού, Vladislav Yakovlev, η Βουδαπέστη θα μπορούσε να φιλοξενήσει τον Διαγωνισμό του 2018 έχοντας προηγουμένως θέσει υποψηφιότητα για τον Διαγωνισμό 2016. Στις 27 Οκτωβρίου 2016, η Ευρωπαϊκή Ραδιοτηλεοπτική Ένωση (EBU) ανακοίνωσε μια πρόσκληση προς τις ενδιαφερόμενες χώρες να υποβάλλουν αίτηση για τη φιλοξενία του διαγωνισμού.

 Ανακοίνωση της πόλης διεξαγωγής 
Στις αρχές Οκτωβρίου 2017, ο νορβηγικός ραδιοτηλεοπτικός φορέας NRK επιβεβαίωσε σε ένα διαδικτυακό άρθρο, με θέμα τον εθνικό τελικό της χώρας ("Virtuos"), πως το Ηνωμένο Βασίλειο θα φιλοξενήσει τον διαγωνισμό τον Αύγουστο 2018. Στις 30 Οκτωβρίου 2017, η EBU ανακοίνωσε πως ο Διαγωνισμός θα διεξαχθεί στο Εδιμβούργο από τις 16  έως τις 24 Αυγούστου 2018.

 Μορφή 
Η φάση των ημιτελικών για το 2018 διοργανώθηκε από το BBC Radio 3 σε μορφή δημόσιων ρεσιτάλ δωματίου σε studio του Θεάτρου του Φεστιβάλ του Εδιμβούργου, στις 18 και 19 Αυγούστου 2018.

 Παρουσιαστές 
Στις 6 Αυγούστου 2018, ανακοινώθηκε πως ο Petroc Trelawny και η Josie d'Arby θα παρουσιάσουν τον διαγωνισμό. Η καριέρα του Trelawny ξεκίνησε από το BBC Radio Devon το 1989 ως ρεπόρτερ προτού κάνει στροφή στην καριέρα του και ασχοληθεί με το ραδιόφωνο και την τηλεόραση την δεκαετία του 1990. Από το 1998 είναι εκφωνητής στο BBC Radio 3 ενώ παρουσιάζει και κλασικά προγράμματα όπως το Music Matters, το Breakfast του BBC Radio 3 και συναυλίες στο BBC Radio 3 Live in Concert.

Η d'Arby ξεκίνησε στο παιδικό κανάλι του BBC (CBBC) την δεκαετία του 1990 προτού γίνει η νεότερη γυναίκα με το δικό της chat show, Josie, το 1999 στο Channel 5. Έχει συμπαρουσιάσει αρκετά πολιτιστικά προγράμματα στο BBC ; μεταξύ των οποίων το Young Musician of the Year από το 2012, το Cardiff Singer of the World από το 2009, το Songs of Praise από το 2014 και το Young Choir of the Year (2018). Η υποκριτική της καριέρα περιλαμβάνει την συμμετοχή της ως Jodie Finn στην δραματική σειρά Merseybeat (2002-2004) στο BBC One. Στις 11 Αυγούστου 2018, ανακοινώθηκε πως οι ημιτελικοί θα παρουσιαστούν μόνο από τον Trelawny και πως η d'Arby θα εμφανιστεί μόνο στον τελικό.

 Μέλη κριτικής επιτροπής 
Ο νικητής του διαγωνισμού αποφασίστηκε από ένα διεθνές πάνελ ειδικών πάνω στην κλασική μουσική. Οι κριτές στους ημιτελικούς ήταν η βρετανίδα μουσικός στο μπάσο Ursula Leveaux, ο Ισπανός μουσικός στα κρουστά Noè Roderigo Gisbert, ο Κορεάτης πιανίστας Sinae Lee και ο τσελίστας και μαέστρος David Watkin. Ο Watkin ήταν στον τελικό μαζί με την Αμερικανίδα μαέστρο και βιολίστρια Marin Alsop, την συνθέτρια και ερμηνεύτρια Anna Meredith και τον Σκοτσέζο συνθέτη κλασικής μουσικής και μαέστρο James MacMillan. Τα μέλη της κριτικής επιτροπής ήταν τα εξής:

 Ημιτελικοί 
  Ηνωμένο Βασίλειο – David Watkin
  Ηνωμένο Βασίλειο – Ursula Leveaux
  Ισπανία – Noè Rodrigo Gisbert
  Νότια Κορέα – Sinae Lee

 Τελικός 
  Ηνωμένο Βασίλειο – David Watkin
  Ηνωμένο Βασίλειο – Sir James MacMillan
  ΗΠΑ – Marin Alsop
  Ηνωμένο Βασίλειο – Anna Meredith
  Ηνωμένο Βασίλειο – Andrew Moore

 Ψηφοφορία 
Σε κάθε μία από τις δύο κριτικές επιτροπές, ο κάθε κριτής αξιολόγησε κάθε διαγωνιζόμενο με βαθμολογική κλίμακα από το 1 έως το 10, με βάση τα παρακάτω κριτήρια:

 Τεχνική ακρίβεια
 Ποιότητα του ήχου
 Ερμηνεία
 Εκτέλεση

Αφού ο κάθε κριτής βαθμολόγησε όλους τους διαγωνιζόμενους, οι βαθμοί από όλα τα μέλη αθροίστηκαν και το αποτέλεσμα παρουσιάστηκε στην κριτική επιτροπή. Ωστόσο, μετά από συζήτηση οι κριτές μπορούσαν να αλλάξουν τη βαθμολογία τους, κατόπιν βέβαια ομόφωνης απόφασης. Οι έξι φιναλίστ ανακοινώθηκαν με τυχαία σειρά, αφού ολοκληρώθηκαν όλοι οι ημιτελικοί, σε ξεχωριστό live stream στις 19 Αυγούστου 2018. Στον τελικό ανακοινώθηκαν μόνο οι τρεις πρώτες θέσεις ενώ η κριτική επιτροπή του τελικού δεν γνώριζε την κατάταξη του ημιτελικού για να μην επηρεαστεί.

 Συμμετέχουσες χώρες 
Η τελική λίστα συμμετεχόντων ανακοινώθηκε στις 2 Φεβρουαρίου 2018, με 18 χώρες να επιβεβαιώνουν τη συμμετοχή τους. Η Αλβανία θα κάνει την πρώτη της εμφάνιση ενώ επτά χώρες (Βέλγιο, Ελλάδα, Εσθονία, Ηνωμένο Βασίλειο, Ισπανία, Ισραήλ και Ρωσία) θα επιστρέψουν όλες στον Διαγωνισμό Eurovision Νέων Μουσικών το 2018. Το Βέλγιο είχε συμμετάσχει τελευταία φορά το 2006, η Ελλάδα το 2014, η Εσθονία το 2004, η Ισπανία το 2000, το Ισραήλ το 1986 ενώ η Ρωσία και το Ηνωμένο Βασίλειο το 2010.

 Ημιτελικοί 
Ο διαγωνισμός αποτελείται από έξι ημιτελικούς που έγιναν σε δύο ημέρες. Σε κάθε ημιτελικό, τρεις μουσικοί ερμήνευσαν κομμάτια συνολικής διάρκειας 18 λεπτών.

 1η ημέρα 
+ΣειράΧώραΚαλλιτέχνηςΌργανοΚομμάτια1ος Ημιτελικός01Bernice SammutΠιάνο1) Poulenc – Toccata from Trois pièces2) Rachmaninov – Prelude in C minor, Op. 23 No. 7; Prelude in G sharp minor Op. 32 No. 123) Chopin – Scherzo No. 2 in B flat minor, Op. 3102Maxim CalverΒιολοντσέλο1) Lutoslawski – Sacher Variation2) Brahms – Adagio from Cello Sonata in F, Op. 993) Stravinsky – Minuetto e Finale from Suite Italienne03Sara ValenciaΒιολί1) Sarasate – Caprice Basque2) Paganini – Caprice No. 13 in B flat3) Bruch – 3rd mvt (Finale) of Violin Concerto No. 1 in G minor2ος Ημιτελικός04Nikola PajanovićΒιολί1) Paganini – Caprice no 72) Kreisler – Tambourin Chinois3) Ysaye – Sonata for violin solo No 305Francesco StefanelliΒιολοντσέλο1) Penderecki – Violoncello Totale2) Brahms – Allegro vivace from Cello Sonata No 23) Britten – Moto Perpetuo from Sonata for cello and piano06Marta ChlebickaΦλάουτο1) CPE Bach – Hamburger Sonata in G2) Popp – Rigoletto Fantasie3ος Ημιτελικός07Máté BenczeΣαξόφωνο1) Demersseman – Fantasy on an original theme2) JS Bach – Allegro from Sonata in g minor BVWV 10203) Iturralde – Pequeña Czarda08Θάνος ΤζανετάκηςΚιθάρα1) Kellner – Fantasia in d minor2) Walton – Bagatelle No 3 & 5 from Five Bagatelles for Guitar3) Llobet – Variaciones Sobre un Tema de Fernando Sor09Tamir Naaman-PeryΒιολοντσέλο1) Popper – Hungarian Rhapsody Op 682) Cassado – Preludio-Fantasia from Suite for Cello

 2η ημέρα 
+ΣειράΧώραΚαλλιτέχνηςΌργανοΚομμάτια4ος Ημιτελικός10Tanel-Eiko NovikovΚρουστά1) Marján Csaba Zoltán – Niflheim2) Sibelius – Kuusi Op 75/53) Piazzolla – Verano porteño11Alexandra CooremanΒιολί1) Beethoven – Presto from Sonata for piano and violin Op 232) Tchaikovsky – Valse-Scherz12Klaudio ZotoΒιολοντσέλο1) Grieg – Cello Sonata2) Popper – Hungarian Rhapsody5ος Ημιτελικός13Ivan BessonovΠιάνο1) Chopin – Mazurka in B flat minor, Op 24 No 42) Chopin – Fantaisie-Impromptu in C sharp minor, Op 663) Rachmaninov – Prelude in G minor, Op 23 No 54) James MacMillan – Barncleupédie14Mira ForonΒιολί1) Ravel – Cadenza2) Penderecki – Tzigane15Indi StivínΚοντραμπάσο1) Stivín – Bohemian Suite6ος Ημιτελικός16Johanna Ander LjungΆρπα1) Mathias – Improvisations for Harp, Op 102) Loeillet – Allemande from Suite No 5 in F3) Tournier – Féerie - Prelude et Dance17Birgitta Elisa OftestadΒιολοντσέλο1) Shostakovich – 1st mvt from Cello Concerto No 12) Schumann – Adagio and Allegro18Jan TominićΣαξόφωνο1) Demersseman – Fantaisie sur un thème original2) Françaix – Cinq danses exotiques3) Bozza – Aria4) Milhaud – Brasileira from Scaramouche

 Τελικός 

Έξι διαγωνιζόμενοι επιλέχθηκαν από την κριτική επιτροπή για να προκριθούν στον τελικό όπου και αποφασίστηκε ο νικητής του Διαγωνισμού Νέων Μουσικών Eurovision 2018. Ο νικητής έλαβε ένα ατομικό βραβείο, ένα χρηματικό έπαθλο 7.000€ και την ευκαιρία να συμμετέχει σε μια συναυλία με την Συμφωνική Ορχήστρα του BBC Σκωτίας την προσεχή σεζόν. Ο δεύτερος νικητής έλαβε το χρηματικό έπαθλο των 3.000€.
+ΣειράΧώραΚαλλιτέχνηςΌργανοΚομμάτιαΘέση01Birgitta Elisa OftestadΒιολοντσέλοE. Elgar – 4th mvt from Cello Concerto -02Nikola PajanovićΒιολίP.I. Tchaikovsky – 3rd mvt from Violin Concerto203Indi StivínΚοντραμπάσοI. Stivín – 2nd και 3rd mvt from Bohemian Suite for Double Bass -04Mira ForonΒιολίJ. Sibelius – 3rd mvt from Violin Concerto -05Máté BenczeΣαξόφωνοJ. Ibert – Concerto da Camera for Saxophone -06Ivan BessonovΠιάνοP.I. Tchaikovsky – 3rd mvt from Piano Concerto No. 11

 Αναμετάδοση 
Οι παρακάτω χώρες μετέδωσαν ή θα μεταδώσουν τον διαγωνισμό στις ημερομηνίες που αναφέρονται. Εκτός από την τηλεοπτική και ραδιοφωνική τους μετάδοση, τα σόου μεταδόθηκαν και μέσω των διαδικτυακών ιστοτόπων των φορέων του Αγίου Μαρίνου, του Βελγίου, της Ελλάδας, της Εσθονίας, του Ηνωμένου Βασιλείου, της Ισπανίας, της Ουγγαρίας, της Πολωνίας, της Σλοβενίας και της Τσεχίας. Οι ημιτελικοί, η ανακοίνωση των φιναλίστ και ο τελικός μεταδόθηκαν ζωντανά και από το κανάλι του διαγωνισμού στο YouTube.

 Ημιτελικοί 
+Ημερομηνία μετάδοσηςΧώραΣταθμός18 Αυγούστου ΙσραήλKAN Kol Ha Musica (3ος Ημιτελικός) ΜάλταTVM2 (1ος Ημιτελικός)18 – 19 Αυγούστου 2018 ΒέλγιοRTBF Auvio ΕσθονίαKlassikaraadio Ηνωμένο ΒασίλειοBBC Radio 3BBC Online24x24εσ Υπόλοιπος κόσμοςYouTube20 – 21 Αυγούστου 2018 ΡωσίαRussia-K21 – 22 Αυγούστου 2018 ΙσπανίαRadio Clásica22 – 23 Αυγούστου 2018 ΕσθονίαETV223 Αυγούστου 2018 ΝορβηγίαNRK2 (στιγμιότυπα) ΟυγγαρίαM5 (στιγμιότυπα) ΤσεχίαČT art (στιγμιότυπα)25 Αυγούστου 2018 ΕλλάδαΑΝΤ1  στιγμιότυπα 

 Τελικός 
+Ημερομηνία μετάδοσηςΧώραΣταθμόςΣχολιαστές23 Αυγούστου 2018 Άγιος ΜαρίνοςSMRTV ΑλβανίαRTSH1 ΒέλγιοLa TroisCamille De RijckMusiq'3 ΕλλάδαΕΡΤ2Μιχάλης Μεσσήνης ΕσθονίαKlassikaraadio rowspan="4"  ETV Ηνωμένο ΒασίλειοBBC Two ΣκωτίαBBC Red Button ΙσπανίαRadio ClásicaSilvia Pérez Arroyo and Fernando Blázquez ΚροατίαHRT 3Jana Haluza ΜάλταTVM2TBC ΝορβηγίαNRK2Arild Erikstad ΟυγγαρίαM5TBC ΠολωνίαTVP Kultura ΡωσίαRussia-K ΣλοβενίαTV Slovenija 1Andrej Hofer ΤσεχίαČT artJiří Vejvoda24x24εσ Υπόλοιπος κόσμοςYouTube rowspan="2" 24 Αυγούστου 2018 Ηνωμένο ΒασίλειοBBC Radio 325 Αυγούστου 2018 ΣουηδίαSVT2TBC25–26 Αυγούστου 2018 ΙσπανίαLa 22 Σεπτεμβρίου 2018 ΓερμανίαWDR Fernsehen

 Άλλες χώρες 
Για να μπορεί μια χώρα να συμμετέχει στον Διαγωνισμό Νέων Μουσικών Eurovision πρέπει να είναι ενεργό μέλος της Ευρωπαϊκής Ραδιοτηλεοπτικής Ένωσης (EBU). Είναι άγνωστο εάν η EBU είχε στείλει προσκλήσεις συμμετοχής και στα 56 ενεργά μέλη όπως κάνει στον Διαγωνισμό Τραγουδιού Eurovision και στον Παιδικό Διαγωνισμό Τραγουδιού Eurovision. Τα ενεργά μέλη της EBU που ακολουθούν έχουν ανακοινώσει τα παρακάτω σχετικά με τις αποφάσεις τους.

 Ενεργά Μέλη της EBU 

  – Στις 29 Οκτωβρίου 2017, ο ραδιοτηλεοπτικός φορέας της Αυστρίας, Österreichischer Rundfunk (ORF) ανακοίνωσαν πως η συμμετοχή της χώρας στον διαγωνισμό ήταν υπό συζήτηση. Τελικά, η Αυστρία αποφάσισε να αποχωρήσει από τον διαγωνισμό του 2018, έχοντας συμμετάσχει όλα τα προηγούμενα έτη, χωρίς να ανακοινώσει επίσημα κάποιον λόγο.
  – Στις 24 Οκτωβρίου 2017, η Ραδιοτηλεόραση της Βοσνίας και Ερζεγοβίνης (BHRT) επιβεβαίωσε πως η χώρα δεν θα επιστρέψει στον διαγωνισμό λόγω οικονομικών δυσκολιών. Η τελευταία συμμετοχή της χώρας ήταν το .
  – Στις 3 Ιανουαρίου 2018, η Δανική Εταιρία Μεταδόσεων (DR) επιβεβαίωσε πως η χώρα δεν θα επιστρέψει στον διαγωνισμό και ούτε σκοπεύει να το κάνει τα επόμενα χρόνια. Η τελευταία συμμετοχή της χώρας ήταν το .
 – Στις 11 Νοεμβρίου 2017, η Ελβετική Ραδιοφωνία Τηλεόραση (SRF) επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το .
 – Στις 28 Οκτωβρίου 2017, η Ραδιοτηλεόραση της Ιρλανδίας (RTÉ) επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το . Ωστόσο, ο φορέας TG4 ο οποίος μπορεί να αναλάβει την εκπροσώπηση της χώρας στον διαγωνισμό δεν ανακοίνωσε κάτι σχετικά με τον διαγωνισμό. Η Ιρλανδία δεν περιλαμβανόταν στην τελική λίστα συμμετεχόντων της EBU.
  – Στις 2 Ιανουαρίου 2018, το Ραδιοφωνικό Ίδρυμα Κύπρου (ΡΙΚ) επιβεβαίωσε πως η χώρα δεν θα επιστρέψει στον διαγωνισμό λόγω οικονομικών δυσκολιών. Η τελευταία συμμετοχή της χώρας ήταν το .
 – Στις 4 Νοεμβρίου 2017, η Τηλεόραση της Λετονίας (LTV) επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το .
 – Στις 30 Ιανουαρίου 2018, ο Omroep NTR επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το .
 – Στις 5 Ιανουαρίου 2018, η Δημόσια Ραδιοτηλεόραση της Ουκρανίας (UA:PBC) ανακοίνωσε πως συζητάνε την επιστροφή της χώρας στον διαγωνισμό. Ωστόσο, στις 14 Ιανουαρίου 2018, ο UA:PBC επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το .
 – Στις 12 Ιανουαρίου 2018, ο Yle επιβεβαίωσε πως η χώρα δεν θα επιστρέψει στον διαγωνισμό. Η τελευταία συμμετοχή της χώρας ήταν το .

Οι παρακάτω χώρες έχουν συμμετάσχει στον διαγωνισμό τουλάχιστον μία φορά, ωστόσο δεν έχουν ανακοινώσει επίσημα τους λόγους για τους οποίους πλέον δεν συμμετέχουν:

 ΠΓΔΜ

 Δείτε επίσης 
 Παιδικός Διαγωνισμός Τραγουδιού Eurovision 2018
 Διαγωνισμός Τραγουδιού Eurovision 2018

 Σημειώσεις και παραπομπές 
 Σημειώσεις 

 Παραπομπές 

 Εξωτερικοί σύνδεσμοι 

Κατηγορία:Eurovision